আকাশছোঁয়া পারিশ্রমিকে ওটিটি-তে ফিরছেন শাহিদ! কোন ওয়েব সিরিজে?

ওয়েব ডেস্ক: ২০২৩ সালে রাজ এবং ডিকে(Raj & DK) পরিচালিত জনপ্রিয় থ্রিলার সিরিজে ঝড় তুলেছিলেন বলিউড নায়ক শাহিদ কাপুর(Sahid Kapoor)। ওটিটি দুনিয়ায় পা রেখেই তিনি সবাইকে অবাক করে দিয়েছিলেন। ওয়েব সিরিজের নাম ছিল ‘ফর্জি'(Farzi)।
এবার জানা যাচ্ছে শাহিদকে আবার ওয়েব সিরিজে দেখা যাবে। কিন্তু সবাইকে চমকে দিয়েছে আসন্ন এই সিরিজে শাহিদের পারিশ্রমিকের(Fees) বহর। শোনা যাচ্ছে তিনি এই সিরিজের সিকুয়ালে কাজ করার জন্য নাকি ৪৫ কোটি নেবেন। নতুন সিজনের জন্য শহীদ যে পারিশ্রমিক নিচ্ছেন তা তার কেরিয়ারে সর্বোচ্চ। সাধারণত তার পারিশ্রমিক ঘোরাফেরা করে ২৫ থেকে ৩০ কোটির মধ্যে।

আরও পড়ুন:১৯৭১ সালের ভারত-পাক রণক্ষেত্রেই তৈরি হয়েছিল বলিউডের এই ছবি!

পারিশ্রমিকের এই অংক শুনে সবার চোখ কপালে উঠেছে। খুব শীঘ্রই ‘ফর্জি ২'(Farzi 2) এর শুটিং শুরু হবে বলে জানা গেছে। এ বছরের শেষের দিকেই এই শুটিং শুরু হবে বলে জানা যাচ্ছে। খবরে প্রকাশ যে ডিজিটাল প্ল্যাটফর্মের জন্য শাহিদের পারিশ্রমিক মূল্য নাকি একেবারেই অন্যরকম।
প্রসঙ্গত, রাজ এবং ডিকে ‘রক্ত ব্রহ্মাণ্ড’(Rakt Brahmand) নামে একটি প্রোজেক্ট এর শুটিং শেষ করে তবেই ‘ফর্জি ২’ এর
প্রি-প্রোডাকশনে নামবেন। অন্যদিকে শাহিদ ব্যস্ত রয়েছেন বিশাল ভরদ্বাজ(Vishal Bharadwaj) পরিচালিত ‘অর্জুন অস্তারা’ ছবির শুটিং নিয়ে। এই ছবিতে তার বিপরীতে দেখা যাবে তৃপ্তির দিমরিকে।
‘ফর্জি’র এই সিক্যুয়ালে শাহিদ ছাড়াও দেখাযাবে বিজয় সেতুপতি,কে কে মেননকে।